Lolland-Falsters Stifts-Tidende, 1840-02-14
Jndenlandske Efterretninger. J Fædrelandet N. 58 § 59 findes et Forslag til Oprettelsen af et architectonisk-polytechnisk Jngenieur-Corps og til Foreningen af de scientifiske og artistiske Skoler m. m., hvilket Forslag er tilegnet Fædrelandets indsigtsfulde Agerdyrkere, Fabrikanter og Handlende, og kunne vi end ikke meddele noget fuldstændigt Referat af dette Forslag, saa ville vi dog ikke undlade at henlede Læsernes Opmærksomhed derpaa, da det vistnok indeholder mange gavnlige Jdeer, skjøndt Tiden neppe egner sig til at see dem realiserede i det Omfang, som Forfatteren ønsker, og vi troe, at han selv rigtigt har angivet Grunden hertil i det han nemlig siger: at vort Fædreland kun har en meget ufuldstændig Organisation af saadanne Embedsmænd, som især synes af Vigtighed for de Fags Opkomst, der allerede have bragt flere Stater uendelige Fordele, og at selv hvor disse Mænd findes, have flere kun Kjendskab til enkelte af de Fag, der henhøre under deres Embede, ja at nogle endog mangle aldeles de nødvendige Kundskaber og Jndsigter. Det maa forundre, at disse for Samfundet saa vigtige Embedsmænd ikke ere underkastede en Examen, medens man med saa stor Strenghed holder over de theologiske, medicinskechirurgiske og militaire Embeders Besættelse, og det især, da de nødvendige Skoler, til hine Mænds Dannelse haves i Staten; men de synes ikke behørig coordinerede og have tildeels en for høi abstract Tendents, uden at der er taget tilstrækkeligt Hensyn til Nationens Standpunct, og den sande og store Nytte, de kunde og burde forskaffe Staten." Naar Forfatteren endvidere ved at gjennemgaae de Gjenstande, hvori de efter hans Plan dannede Mænd, skulle arbeide, tillige viser de Mangler, hvoraf disse nu laborere, og derved erklærer, at man med Opmuddringsvæsenet ved alle vore Havne - der er af saa stor Vigtighed, da man ikke kan benytte Udskyllinger i den Grad, som hvor Ebbe og Flod haves, staaer langt tilbage, og at vi endnu ikke have en eneste Dampmuddermaskine, der kan gaae fra Havn til Havn, da maa man vistnok heri give ham Ret, og Trangen til en saadan transportabel Muddermaskine er vistnok ogsaa ofte følt heri Stiftet, hvor enhver af Søstæderne har maattet anskaffe sig en Muddermaskine, uden at dog denne kan anvendes udenfor det Sted, hvor den er bygget. Dersom vi ikke ere feil underrettede, er det saaledes for Tiden under Overveielse at foretage Opmuddringer baade ved Stubbekjøbing og Bandholm, (paa sidste Sted af Eieren Grev Knuth) men skjøndt Muddermaskinerne i enkelte af de andre Byer ikke ville blive benyttede i tilkommende Sommer, kunne de dog ikke blive anvendte paa de nævnte Steder, fordi de ikke uden betydelige Omkostninger kunne føres derhen. – At Stiftet ogsaa afgiver slaaende Beviser paa, at man endnu ikke hos os forstaaer at afbenytte Vandløbene, og at foranstalte Jnddæmninger, er bekjendt nok og oftere omtalt, skjøndt vi ville haabe, at det af Hr. Kammerraad Stampe nylig givne Exempel paa Jnd dæmning, snart vil blive efterfulgt af Andre, og nægte ikke, at vi her fornemmelig rette vort Haab til det classenske Fideicommis, der paa sine Besiddelser have god Leilighed til at virke i denne Retning, og vel neppe kan paaskyde Pengemangel som Hindring for et saadant gavnligt Foretagende.